section_heading: Sarajevske sinagoge
paragraph_text: Il Kal di Lud Mudus (Hram nijemih), je bila mala sinagoga smještena u židovskoj palači u Ulici Ćemaluša. Palača je, prema projektu Josipa Vancaša, podignuta 1903. godine za Židovsku općinu i školu Talmud-Tora (kasnije Degel Tora, a 1928. godine Jevrejski srednji teološki zavod). Po čuvenom nadrabinu Abrahamu Kaponu, osnivaču židovskog lista na ladino jeziku La Alborada, ovaj hram je nazivan i Il Kal di Kapon, a po rabinu Šabetaju Đajenu i Il Kal di Đajen. Naziv Il Kal di lus modernus dolazi od novotarija u enterijeru (balkon za žene nije imao drvene rešetke), a ime Hram nijemih, jer je Abraham Kapon uveo hor u sinagogu, pa su vjernici morali da se mole tiho.